སེ་ར་བྱེས་ཕྱག་མཛོད་དགེ་བཤེས་བློ་བཟང་བསྟན་པ་ལགས་སུ་སེ་ར་བྱེས་ཀྱི་མྱུར་སྐྱོབ་ལས་གཞི་སྐོར་ལ་བཀའ་འདྲི་ཞུས་པར་ཁོང་གིས།རྩ་བའི་༧གོང་ས་རྒྱལ་བ་རིན་ཆེ་མཆོག་གི་དགོངས་གཞི་དང་བོད་མིའི་སྒྲིག་འཛུགས་ཀྱི་བཀའ་དྲིན་རྗེས་དྲན་གྱི་ལས་གཞི་སོགས་ཡོད་ཐོགང་ཚོའི་གྲྭ་ཚང་གི་སྔོན་རྩིས་ལྟར་ཉམ་ཐག་ལ་རོགས་པ་བྱེད་པའི་ལས་གཞི་ཞིག་ཡོད་པ་རེད།དེའི་ནང་ས་གནས་བོད་མིའི་སློབ་ཕྲུག་ཚོར་སློབ་ཡོན་རོགས་སྐྱོར་བྱེད་པ་དང་།ཉེ་འཁོར་གྱི་ཡུལ་མིའི་སློབ་གྲྭ་ཁག་ལ་སྨྱུ་གུ་དང་གདན་སོགས་སྤྲོད་པ།རླངས་འཁོར་ཉམས་གསོ་བྱེད་པ་སོགས་ལོ་གཅིག་རེའི་ནང་ལས་གཞི་ཞིག་ཡོད་པ་རེད།ད་ཐེངས་རྒྱ་གར་ཡུལ་མིར་ཆར་བའི་དཀའ་ངལ་འཕྲད་ཀྱི་ཡོད་པར་བརྟེན།ཁོང་ཚོ་ཉེན་གཡོལ་ཆེད་སློབ་གྲྭ་ཞིག་གི་ཚོགས་ཁང་དང་འཛིན་ཁང་ནང་སོགས་སུ་གནས་སྡོད་བྱེད་ཀྱི་ཡོད་པ་དང་།ད་ལྟ་གནམ་གཤིས་ཅུང་གྲང་མོ་ཆགས་ཡོད་སྟབས་ཁོང་ཚོར་གྱོན་ཆས་མེད་པ་དེ་དཀའ་ངལ་ཆེ་ཤོས་རེད་འདུགདེར་བརྟེན་ཁ་སང་ཕྱི་དྲོའི་ཆུ་ཚོད་༥ནས་མཚན་གུང་ཆུ་ཚོད་༡༢བར་སྐོར་བ་བྱས་ཏེ་ཉལ་ཆས་༣༠༠ཙམ་སྤྲད་པ་ཡིན།དེ་རིང་ད་དུང་ང་ཚོ་ས་གནས་རང་ལ་ཡོད།ཁོང་ཚོར་ཟ་མ་དང་ཆུ་ཡི་དཀའ་ངལ་ཡང་འདུག་སྟབས།ང་ཚོས་ཐབ་ཚང་སོགས་བཟོ་འཆར་ཡོད་ལ།དེ་རིང་སེ་ར་བྱེས་སྨད་དང་བླ་སྤྱི་མཉམ་འབྲེལ་གྱིས་ཆུ་སོགས་ཀྱི་སྦྱིན་པ་གཏོང་རྒྱུ་ཡིན།ཞེས་གསུངས་བྱུང་།